הדיוויזיה ה-182 (ורמאכט)

הדיוויזיה ה-182 (בגרמנית: 182. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה. היחידה, לעיתים כונתה מפקדת חיילי מילואים XII/II (בגרמנית: Kommandeur der Ersatztruppen XII/II), דיוויזיה 182 (בגרמנית: 182. Division), דיוויזיה מס' 182 (בגרמנית: Division Nr. 182), דיוויזיית התחלופה 182 (בגרמנית: 182. Ersatz-Division), דיוויזיית נאנסי (בגרמנית: Division Nanzig), דיוויזיית גימבל (בגרמנית: Division Gümbel), דיוויזיית קרל (בגרמנית: Division Karl) ודיוויזיית המילואים ה-182 (בגרמנית: 182. Reserve-Division), הייתה פעילה בין 1939 ל-1945.

הדיוויזיה הושמדה באזור קן בתחילת אוגוסט 1944, ואז נפרסה בסלובקיה בנובמבר של אותה שנה.

== היסטוריה ==
צוות פיקוד שני של Wehrkreis XII (ויסבאדן), בשם Kommandeur der Ersatztruppen XII/II, הוקם ב-20 באוקטובר 1939. צוות זה סומן מחדש כדיוויזיה 182 ב-7 בנובמבר 1939, והוצב בליצמנשטדט, ושמה שונה שוב להיות דיוויזיה מס' 182 ב-23 בדצמבר 1939.<ref name=":1"></ref> המפקד הראשון של הדיוויזיה היה פרידריך באייר, שמונה ב-19 באוקטובר 1939.<ref name=":0"></ref>

=== דיוויזיה מס' 182 ===
ב-24 באפריל 1940, באייר הוחלף כמפקד הדיוויזיה על ידי הנס פון באסה. ב-10 באוגוסט 1940 נפרסה הדיוויזיה בחזרה לקובלנץ במחוז הצבאי ה-12.

ב-30 במאי 1941, באסה הוחלף כמפקד הדיוויזיה על ידי פרנץ קרל. ב-15 ביולי 1941 הועברה הדיוויזיה מאזור קובלנץ לאזור ננסי בצרפת הכבושה. ב-5 ביוני 1942, קרל הוחלף כמפקד הדיוויזיה על ידי קרל גימבל.

=== דיוויזיית התחלופה ה-182 (דיוויזיית קרל, דיוויזיית גימבל) ===
ב-10 ביולי 1942 נקראו יחידות הכוננות של הדיוויזיה ה-182 ונעו לכיוון דרוויל החל מה-13 ביולי. הכוח שהתקבל עדיין סומן באופן רשמי כדיוויזיה מס'. 182, אך במקביל גם נשא את התארים דיוויזיית התחלופה ה-182, וכונה גם בשמות דיוויזיית גימבל או דיוויזיית קרל על שם מפקד הדיוויזיה באותה תקופה. פרנץ קרל חזר להחליף שוב את קרל גימבל כמפקד הדיוויזיה ב-3 באוגוסט 1942. באוגוסט 1942 הושמה הדיוויזיה ה-182 תחת פיקודו של הקורפוס ה-25, שהיה בתורו תחת הארמייה השביעית.<ref name=":1" />

=== דיוויזיית המילואים ה-182 (דיוויזיית ננסי) ===
אותם חלקים של הדיוויזיה שנשארו בגזרת ננסי במקום להיפרס לדרוויל אוגדו מחדש כדיוויזיה מס' 182 ב-11 ביולי 1942. שמה של הדיוויזיה שונה לדיוויזיית נאנסי ב-1 בספטמבר 1942 ושוב שונה מחדש לדיוויזיה מס' 462 ב-15 באוקטובר 1942. פאול לטואו קיבל את הפיקוד מקרל ב-27 בספטמבר 1942. דיוויזיה מס' 462 פוצלה ב-26 בנובמבר 1942 כחלק מהארגון מחדש של צבא התחלופה, והיחידות המחליפות נשארו עם ה-462, ואילו יחידות האימונים הגיעו לדיוויזיית המילואים ה-182.<ref name=":1" />

בדצמבר 1942, הדיוויזיה ה-182 הושמה תחת הקורפוס ה-82 של הארמייה ה-15. היא נשארה שם עד פברואר 1943, לפני שעברה למילואים של קבוצת ארמיותה D עד ינואר 1944. ב-5 בדצמבר 1942 החליף אוטו שילינג את לטואו כמפקד הדיוויזיה.

ב-20 בינואר 1944 פורק רגימנט הגרנדיר מילואים 263 ושלושת הגדודים שלו שימשו לגיבוש של יחידות חדשות שונות. גדוד 463 הצטרף לרגימנט ה-988 תחת דיוויזיית הרגלים ה-276, ואילו גדודים 483 ו-485 הצטרפו לרגימנטים ה-981 וה-982 בהתאמה, שניהם היו חלק מדיוויזיית הרגלים ה-272. יתר על כן, גדודים 226 ו-697 הוצאו מרגימנטים 79 ו-342 כדי לשמש להקמת דיוויזיית ואהן בעקבות פקודה מ-28 בינואר 1944.

ב-23 בינואר 1944, דיוויזיית המילואים ה-182 הועברה לאזור פה-דה-קאלה, עם מפקדה חדשה שהוקמה בהלפאוט. הדיוויזיה הוצאה מעתודת קבוצת הארמיות והוצבה בעתודת הארמייה ה-15. ב-25 במרץ 1944 קיבל ריכרד בלצר את הפיקוד על הדיוויזיה, תפקיד אותו ימלא עד תום המלחמה.

בעקבות פקודה מ-30 ביולי 1944 (בתגובה למבצע אוברלורד), גויסה דיוויזיית המילואים ה-182 לצבא השדה ולאחר מכן הושמדה על ידי כוחות בעלות הברית באזור קאן. ארגון מחדש לדיוויזיית צללים של גל הגיוס ה-24 שהוזמן על ידי OB West לא יצא לפועל. ארגון מחדש מתוכנן נוסף לדיוויזיית אימון שדה 182, שהוזמן על ידי OKH ב-20 באוגוסט 1944, גם הוא לא יצא לפועל.

פריסה מחדש מלאה של הדיוויזיה ה-182 הייתה אמורה להתבצע במחוז הצבאי X (המבורג) החל מאוקטובר 1944, אך הדיוויזיה נקראה לסלובקיה לקראת השלמת הפריסה ב-20 בנובמבר 1944. כאן, הדיוויזיה הייתה אמורה להשלים את הפריסה באזור ניטרה במחוז הצבאי ה-17 (וינה), תוך שימוש במגויסים מהמחוז הצבאי XII (ויסבאדן).

=== דיוויזיית הרגלים ה-182 ===
ב-1 באפריל 1945, קצת יותר מחודש לפני הכניעה הגרמנית, הפכה דיוויזיית המילואים ה-182 לדיוויזיית הרגלים ה-182.

הדיוויזיה הייתה בסלובקיה כשהמלחמה הסתיימה, תחת פיקודו של הקורפוס ה-72 של הארמייה השמינית תחת קבוצת ארמיות דרום. בלצר היה עדיין מפקד הדיוויזיה.

== מפקדים ==
* פרידריך באייר (19 באוקטובר 1939–24 באפריל 1940)
* הנס פון באסה (24 באפריל 1940–30 במאי 1941)
* פרנץ קרל (30 במאי 1941–5 ביוני 1942)
* קרל גימבל (5 ביוני 1942–3 באוגוסט 1942)
* פרנץ קרל (3 באוגוסט 1942–27 בספטמבר 1942)
* פאול לטואו (27 בספטמבר 1942–5 בדצמבר 1942)
* אוטו שילינג (5 בדצמבר 1942–25 במרץ 1944)
* ריכרד בלצר (25 במרץ 1944–8 במאי 1945)

==קישורים חיצוניים==
* [https://www.lexikon-der-wehrmacht.de/Gliederungen/DivisionNr/DivisionNr182.htm דיוויזיה מס' 182] באתר lexikon-der-wehrmacht 
* [https://www.lexikon-der-wehrmacht.de/Gliederungen/Divisionen/DivisionGumbel.htm דיוויזיית גימבל] באתר lexikon-der-wehrmacht 
* [https://www.lexikon-der-wehrmacht.de/Gliederungen/Divisionen/DivisionKarl.htm דיוויזיית קרל] באתר lexikon-der-wehrmacht 
* [http://www.lexikon-der-wehrmacht.de/Gliederungen/Infanteriedivisionen/282ID-R.htm הדיוויזיה ה-182] באתר lexikon-der-wehrmacht 

== הערות שוליים ==

182